આપને શી બીમારી લાગુ પડી છે? જો આપ કહો તો હું આપને મારા ઊંટ પર બેસાડી હકીમ પાસે સારવાર માટે લઈ જવા તૈયાર છું”. સાંભળી આળસુ માણસ બોલ્યો: “હજૂર, પેલું જાંબુ મારા મુખમાં મૂકો. મને ભારે ભૂખ લાગી છે. આજુબાજુ ઘણા જાંબુ પડ્યા છે. તે વીણી વારાફરતી મારા મુખમાં મૂકવાનું ચાલું રાખવા તમને અપીલ પણ કરુ છું. ભૂખ્યાને ભોજન કરાવવાની ભલામણ આપણો ધર્મ પણ કરે છે. હે મહાશય, તમને મફતમાં પુણ્ય કમાવાની તક મળી છે. તમને પુણ્ય પ્રાપ્ત થશે અને મારી ભૂખ ભાંગશે”. ઊંટ સવારનાં મગજનો પારો આસમાને ચડી ગયો. તેમણે આળસુ માણસને બે-ચાર લાત લગાવી ચાલતી પકડી. બધા અંગો સાજા હોવા છતાં આળસુ સ્વભાવનો માણસ જાંબુના બદલે જાંબુના જ વૃક્ષ નીચે લાતો ખાય છે. તેમાં દોષ કોનો કાઢશો?